b'\n_START_ARTICLE_\nKomet Pons-Brooks\n_START_SECTION_\nOdkritje\n_START_PARAGRAPH_\nKomet je odkril 12. julija 1812 francoski astronom Jean-Louis Pons (1761\xe2\x80\x931831). Neodvisno od njega sta komet odkrila \xc5\xa1e Vincent Wisnievski 1. avgusta in Alexis Bouvard 2. avgusta istega leta. V letu 1883 ga je slu\xc4\x8dajno odkril \xc5\xa1e v Angliji rojen ameri\xc5\xa1ki astronom William Robert Brooks (1844\xe2\x80\x931922), ki pa je \xc5\xa1ele pozneje ugotovil, da je to isti komet.\n_START_SECTION_\nZna\xc4\x8dilnosti\n_START_PARAGRAPH_\nKer ima naklon tirnice pribli\xc5\xbeno 74,2\xc2\xb0, zelo malo \xc4\x8dasa pre\xc5\xbeivi blizu ekliptike, kjer najla\xc5\xbeje pride do vplivov drugih teles. Kometova tirnica bo stabilna med letoma 1740 in 2167, brez mo\xc4\x8dniv vplivov planetov. Med letoma 1900 in 2200 bo komet pod mo\xc4\x8dnej\xc5\xa1im vplivom Saturna 29. julija 1957, ko se bo gibal na razdalji samo 1,6 a.e. od planeta.'